ЕВРОПЕЙСКА  КОМИСИЯ  
Брюксел , 7.12.2011 
SEC(2011) 1460 окончателен  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
ОБОБЩЕНА  ОЦЕНКА  НА ВЪЗДЕЙСТВИЕТО  
придружаваща  
СЪОБЩЕНИЕ  ДО ЕВРОПЕЙСКИЯ  ПАРЛАМЕНТ  И СЪВЕТА  
Подготовка  на многогодишната  финансова  рамка  по отношение  на 
финансирането  на сътрудничеството  на ЕС за държавите  от АКТБ  и за ОСТ  за 
периода  2014—2020 г. (11-и Европейски  фонд  за развитие ) 
 
и обхващаща  последващия  регламент  за изпълнение  и финансов  регламент  на 11-
ия Европейски  фонд  за развитие  (ЕФР ) 
{COM(2011) 837 окончател eн} 
{SEC(2011) 1459 окончател eн}  
 
BG 2   BG 1. ДЕФИНИРАНЕ  НА  ПРОБЛЕМА  
Настоящата  оценка  на въздействието  е свързана  с подготвянето  на 11-ия Европейски  
фонд  за развитие  (ЕФР ), който  обхваща  финансирането  от ЕС на сътрудничеството  с 
държавите  от Африка , Карибите  и Тихоокеанския  басейн  (АКТБ ) и отвъдморските  
страни  и територии  (OCT).  
Проблемът  в държавите  от АКТБ , на който  трябва  да се обърне  внимание , е високото  
равнище  на бедността  и необходимостта  ЕС да подкрепя  усилията  на тези държави  за 
намаляването  на бедността , за постигането  на устойчиво  развитие  и за осъществяването  
на интеграцията  им в световната  икономика , като същевременно  ОСТ  все така  се 
сблъскват  със специфични  проблеми , свързани  с икономическото  и социалното  
развитие , които  могат  да имат  сериозни  последици  за специфичния  за тях контекст . В 
анализа  на Комисията  са взети  предвид  външните  измерения  на вътрешните  политики  
на ЕС. 
2. АНАЛИЗ  НА  СУБСИДИАРНОСТТА   
ЕС ясно  е определил  в ЕФР  областите , в които  може  да предложи  добавена  
стойност , и е предвидил  средствата  му да бъдат  предназначени  най-вече за бюджетна  
подкрепа , управление  и инфраструктура . 10-ият ЕФР  доказа  носената  от него  добавена  
стойност  под формата  на засилена  възможност  за реагиране . Благодарение  на факта , че 
поддържаше  резерв  от неразпределени  средства  в ЕФР , за да може  да посреща  
непредвидени  нужди , и благодарение  на използването  на новаторски  инструменти  като  
FLEX и V-FLEX, ЕС беше  в състояние  да играе  важна  роля  по отношение  на държавите  
от АКТБ , сполетени  от бедствия  или продоволствени , икономически  и финансови  
кризи .  
За държавите -членки  на ЕС партньорството  АКТБ —ЕС и ЕФР  предоставят  
възможността  за глобално  влияние  и средство  за изпълнението  на набор  от 
последователни  цели  във всички  77 държави  от АКТБ . Операциите  на ЕФР  предлагат  
значително  по-големи  ползи  в сравнение  с национални  операции  по отношение  на 
присъствие , мащаб  и насоченост . Тази  критична  маса  поставя  ЕС в по-добра  позиция  
за воденето  на политически  диалог  с правителствата  партньори . ЕС разчита  и на 
доказаната  си репутация  и роля  като поддръжник  на всеобщото  участие  и 
мултилатерализма . Поради  мащабите  си ЕС може  да предоставя  помощ  на бедните  в 
някои  от най-отдалечените  области  в света , в които  повечето  държави -членки  нямат  
стратегически  интерес  и присъствието  им е ограничено .  
Интервенциите  на ЕС в ОСТ  чрез  ЕФР  имат  добавена  стойност , тъй като много  
често  ЕС е единственият  донор , освен  държавите -членки , с които  ОСТ  са свързани  по 
конституция . ЕС прави  необходимото  сътрудничеството  ОСТ —ЕС да разполага  с 
достатъчно  средства  и да е в съответствие  със сътрудничеството  на ЕС с държавите  от 
АКТБ , с които  повечето  ОСТ  са в непосредствено  съседство .  
 
BG 3   BG 3. ЦЕЛИ  НА  ИНИЦИАТИВИТЕ  НА  ЕС 
Общите  цели  на 11-ия ЕФР  по отношение  на ОСТ  остават  целите , определени  в 
преразгледаното  Споразумение  от Котону  (член  1) и в част ІV от Договора  за 
функционирането  на Европейския  съюз  (член  198). 
Освен  това рамката  на политиката  за подготовката  на 11-ия ЕФР  по отношение  на 
специфичните  цели  за преразглеждането  на инструмента  се състои  от една  страна  
от съобщението  „Повишаване  на въздействието  на политиката  на ЕС за развитие : 
програма  за промяна “, прието  на 13 октомври  2011 г. и от насоките  за 
преразглеждане  на Решението  за отвъдморско  асоцииране  относно  отношенията  
ЕС—ОСТ , от друга . Инструментите  за прилагане  на тази рамка  са вътрешното  
споразумение  за 11-ия ЕФР  и съответните  регламент  за изпълнение , финансов  
регламент  и програмни  насоки . Логиката  на оценката  на въздействието  (движещи  
фактори , цели , варианти  и въздействие ) се основава  на следните  теми , заложени  в 
рамката : диференциация , концентрация , координация  с държавите -членки , новаторски  
инструменти , гъвкавост  и регионално  сътрудничество  (което  е специфично  за ОСТ ).  
4. ВАРИАНТИ  НА  ПОЛИТИКАТА  
За всяка  тема  са разгледани  по два сценария  (запазване  на настоящото  положение  и 
алтернативен  вариант ). При алтернативния  вариант  се набляга  на последствията  от 
следните  промени  в различните  елементи  на „пакета “ за ЕФР  (вътрешно  споразумение , 
регламент  за изпълнение  и Финансов  регламент ): 
• принцип  на диференциация , т.е. разпределянето  на повече  средства  за по-
слабо  развитите  партньори  и по-малък  размер  за по-напредналите  партньори  на 
помощта  от безвъзмездни  средства  за развитие ; 
• концентрация  на помощта  на ЕС в сектори , в които  може  да окаже  най-
голямо  въздействие , т.е. в ограничен  брой  области ; 
• засилена  координация  с държавите -членки : за държавите  от АКТБ  
съвместният  процес  на програмиране  може  да доведе  до единен  съвместен  
програмен  документ  за всяка  партньорска  държава  или, като минимум , до 
разделение  на труда . За ОСТ  този алтернативен  вариант  ще се стреми  към по-
успешното  съгласуване , където  това е възможно , на програмите  на ЕС и 
държавите -членки . Освен  това може  да се осъществи  възможността  за 
създаване  на доверителни  фондове  на ЕС за държавите  от АКТБ , 
управлявани  от Комисията ; 
• засилено  използване  на новаторски  финансови  инструменти , т.е. 
комбинирани  механизми  за стимулиране  на финансови  ресурси  за развитие . В 
някои  държави  или региони  от АКТБ  може  да нарасне  делът  на използване  на 
ресурсите  на ЕС за развитие  чрез (съществуващи  или) нови  финансови  
инструменти , като например  смесването  на безвъзмездни  средства  и заеми  от 
европейските  финансови  институции  или други  механизми  за споделяне  на 
риска ; 
• засилване  на елементите  за гъвкавост  на ЕФР , включително : i) да се позволи  
първоначално  разпределените  средства  да бъдат  ограничени , за да може  да 
 
BG 4   BG се заделят  повече  средства  (резерви ) за допълнителни  суми  или за специални  
суми  за конкретни  сектори  или инициативи ; ii) да се формулират  специфични  
видове  подкрепа  за държави  в период  на нестабилност , преход  или криза ; 
iii) в периода  на програмиране  усилията  на ЕС да се насочат  към стратегии  
за реагиране , пряко  свързани  със съществуващи  политики  на 
партньорските  държави ; 
• използване  на ресурсите  за регионално  сътрудничество  в ОСТ  да се обвърже  с 
тяхната  добавена  стойност  за насърчаването  на регионалното  
сътрудничество  с АКТБ  и най-отдалечените  региони . 
5. ОЦЕНКА  НА  ВЪЗДЕЙСТВИЕТО   
По отношение  на диференциацията  при варианта  за запазване  на настоящото  
положение  помощта , управлява  от Комисията , ще продължи  да допринася  за общите  
цели , по-специално  за намаляване  на бедността , като осигурява  влияние  и присъствие  в 
световен  план , но въздействието  и ефикасността  ѝ в някои  държави  няма  да бъдат  
максимални , което  ще доведе  и до по-слаб  напредък  в постигането  на целите  на 
хилядолетието  за развитие  (ЦХР ). При алтернативния  вариант  засиленият  географски  
акцент  ще допринесе  за насочването  на ресурсите  в АКТБ  и ОСТ , където  са най-
необходими  и имат  възможно  най-голямо  въздействие  и добавена  стойност . С по-
напредналите  партньори  ЕС ще формулира  алтернативни  форми  на сътрудничество  и 
диалог  чрез най-подходящото  съчетание  от политики . 
По отношение  на концентрацията  при варианта  за запазване  на настоящото  
положение  помощта , управлява  от Комисията , ще продължи  да бъде  предоставяна  в 
сравнително  широк  кръг  от сектори , без да се решава  проблемът  с разпокъсването  на 
помощта . При алтернативния  вариант  засиленият  секторен  акцент  ще допринесе  за по-
голямото  въздействие  на помощта  от ЕС чрез концентрацията  на ресурси  в ограничен  
брой  сектори , като по-този начин  ще се увеличи  критичната  маса  на ЕС. Рискът  за ЕС 
от загуба  на видимо  присъствие  в някои  сектори  на равнището  на отделните  държави  
ще трябва  да бъде  намален  чрез ефективно  разделение  на труда  и повишена  
координация  с други  източници  на финансиране . 
По отношение  на координацията  с държавите -членки  от ЕС при варианта  за 
запазване  на настоящото  положение  няма  да се намерят  решения  на проблема  с 
разпокъсаността  на помощта , нито  на риска  от дублиране . При алтернативния  вариант  
ефикасността  и политическото  влияние  на помощта  от ЕС могат  да бъдат  засилени  
посредством  по-голямо  разделение  на труда  между  донорите , съвместно  програмиране  
и използване  на доверителни  фондове  на ЕС. 
По отношение  на използването  на новаторски  финансови  инструменти  при варианта  
за запазване  на настоящото  положение  въздействието  и ефикасността  на 
безвъзмездните  средства  на ЕС няма  да достигнат  максималната  си степен . При 
алтернативния  вариант  финансовото  влияние  на безвъзмездните  средства  от ЕС ще се 
увеличи  посредством  комбинирани  механизми  и други  механизми  за споделяне  на 
риска , като се увеличи  и критичната  маса , особено  при мащабни  проекти .  
По отношение  на гъвкавостта  при варианта  за запазване  на настоящото  положение  ще 
бъдат  запазени  някои  от „гъвкавите “ характеристики  на ЕФР , но те няма  да предоставят  
 
BG 5   BG достатъчно  гъвкавост , за да се реагира  на специфичните  ситуации  на партньорите . При 
алтернативния  вариант  разпределените  средства  могат  да бъдат  бързо  адаптирани , за да 
вземат  предвид  променящите  се обстоятелства  или специфичните  ситуации  (като 
например  криза , нестабилност  или преход ) или да приведат  в действие  подход , основан  
в по-голяма  степен  на стимули , като по този начин  се увеличат  не само  ефективността  и 
възможността  за реагиране  на помощта  от ЕС, но и свързаната  с нея ангажираност  от 
страна  на партньорите . 
По отношение  на регионалното  сътрудничество  с ОСТ  при варианта  за запазване  на 
настоящото  положение  участието  и интеграцията  на ОСТ  в регионално  сътрудничество  
с АКТБ  и най-отдалечените  региони  ще останат  ограничени . При алтернативния  
вариант  ефикасността  и въздействието  на ресурсите  на ЕС ще бъдат  засилени  както  
чрез по-ясното  разграничаване  между  ресурсите  за регионално  сътрудничество  от ЕФР  
и ЕС, така и чрез участието  на ОСТ  в регионални  програми  с АКТБ . 
6. СРАВНЕНИЕ  НА  ВАРИАНТИТЕ  
Сравнението  на въздействието  на вариантите  върху  избраните  цели  води  до 
заключението , че за всяка  конкретна  цел алтернативният  вариант  е за предпочитане  
пред  варианта  за запазване  на настоящото  положение , тъй като предлага  най-
добрият  подход  за намирането  на решения  на посочените  проблеми  и за изпълнението  
на общите  и конкретните  цели . Тези  варианти  отразяват  по-добре  преразгледаните  
насоки  на политиката  на ЕС за развитие  и новите  насоки  в отношенията  ЕС—ОСТ , 
което  ще допринесе  за допълнителното  повишаване  на ефективността  на 
финансирането  от ЕС и за максимизиране  на въздействието  му за държавите  от АКТБ  и 
за ОСТ . 
7. МОНИТОРИНГ  И ОЦЕНКА  
Комисията  вече разполага  със системи  за редовен  мониторинг  и оценка , които  
обхващат  изцяло  програмата  ѝ за помощ . Те използват  както  експертните  познания  на 
вътрешния  персонал , така и външни  експертни  познания . Системите  правят  оценка  на 
стратегиите  за отделните  държави , на отделните  програми  и проекти . Освен  това биват  
наемани  външни  независими  експерти , за да направят  оценка  на резултатите  на 
външната  дейност  на ЕС. Комисията  извършва  и стратегически  оценки  на политиките  
си — от етапа  на програмиране  и изготвяне  на стратегия  до извършването  на 
интервенции  в конкретен  сектор , държава  или регион  — или на конкретен  инструмент . 
По отношение  на ЕФР  основните  елементи  и основанието  за интервенцията  на ЕС са 
определени  в регламента  за изпълнение  на ЕФР . Резултатите  от помощта  на ЕС във 
връзка  с премахването  на бедността  се измерват  като се използват  във възможно  най-
голяма  степен  конкретни  и измерими  показатели . Специално  внимание  се обръща  на 
отбелязвания  напредък  в постигането  на ЦХР .